section_heading: Počeci
paragraph_text: Pretpostavlja se da je prvi NBC-ov televizijski program emitiran 12. siječnja 1940., kada je prikazana predstava zvana Meet The Wife, snimljena u studijima u Rockefeller centru. Otprilike u to vrijeme se poneki specijal prikazivao u Philadelphiji. Najambiciozniji program NBC televizije u predratnom razdoblju bio je prijenos konvencije Republikanske stranke u Philadelphiiji u ljeto 1940., koji se prenosio uživo u New York Cityju.<ref> Međutim, unatoč velikom reklamiranju RCA-a, prodaje televizora u New Yorku tijekom 1939./40. bile su razočaravajuće, većinom zbog visokih cijena, ali i zbog manjka regularnih televizijskih programa. Većina televizora otišlo je u kafiće, hotele i druga javna mjesta, gdje je javnost pratila vijesti i sportske prijenose.